section_heading: Politika
paragraph_text: U zakonodavnoj skupštini su obje Kanade imale fiksno po 42 zastupnika. Budući da su bili brojniji u ukupnom stanovništvu nove provincije, frankofoni Kanađani zahtijevali su zastupljenost u skupštini prema broju stanovnika, čemu su se žestoko protivili anglofoni Kanađani. Nakon nekog vremena je anglofono stanovništvo zbog imigracije preraslo frankofono, te je na kraju ono tražilo zastupljenost u skupštini prema broju stanovnika. Na kraju je ovaj sukob rezultirao pokretom za federalnim uređenjem čime je na kraju 1867. stvorena proširena Kanadska konfederacija.